**Od nás pacienti, ku nám migranti?**

Začalo sa tu hrať s verejnosťou čudné divadlo: Slovenskému zdravotníctvu zrazu musia všetci pomáhať: Prišli k nám lekári a sestričky z Rumunska, pacientov ideme prevážať do Poľska, údajne desiatich, Nemecko prebralo zo Slovenska 2 pacientov. Prevoz do Nemecka bol letecký, s jedným letela letecká ambulancia, s druhým vládny špeciál. Samozrejme, že letecký transport musel zabezpečovať zdravotnícky personál. Moderátorka na TA3 nás ubezpečila, že „pomoc musela prísť“. Pán minister Korčok nás ubezpečil, že „to nie sú gestá, že to je skutočná pomoc.“ Už len čakám, kedy nám ponúkne pomoc aj klinika pána prof. Krčméryho v Keni.

Neslobodno zabúdať na tézu, že v politike sa nič nedeje náhodou, dokonca ani vtedy, ak ju riadia duševne narušené osobnosti. Aký cieľ má toto divadlo? Pretože to nič iné nie je, len divadlo pre slovenskú verejnosť. Naozaj sme odkázaní na pomoc rumunských zdravotníkov, to nás vytrhne z biedy? Akú logiku má transport do Nemecka jedného pacienta jedným lietadlom a druhého pacienta druhým lietadlom? Veď náklady na letecký transport jedného pacienta do Nemecka je niekoľko tisíc Eur! To naozaj na celom Slovensku neboli 2 voľné miesta v niektorej z nemocníc? Samozrejme, že boli, veď ich brali z nemocnice, nie z ulice! S každým išiel minimálne jeden lekár a jedna zdravotná sestra, ktorí boli z nemocníc, v ktorých chýba personál! Nezanedbateľný fakt je aj to, že transport intubovaného pacienta na riadenom dýchaní je vždy rizikový. Kto to celé manažoval a prebral za to zodpovednosť? Minister zdravotníctva? Minister zahraničných vecí? Chcú nás presvedčiť, že bez EÚ sme stratení? Prečo potrebujeme celému svetu ukazovať, že sa nevieme postarať o seba samých, že nemáme žiadnu sebaúctu? Alebo sa tu hrá o niečo iné? Pozná vôbec samotný Igor Veľký pointu tejto hry? Čím sa budeme Nemcom revanšovať? Teatrálne prijímanie takejto pomoci je politický gýč, na ktorý bola zneužitá medicína. Obávam sa, či to nebol výmenný obchod: Neoznámi nám pán Korčok po odoznení koronahystérie, že nezištným a obetavým Nemcom sa za zdravotnícku pomoc musíme revanšovať rovnakou mincou a preberieme od nich pár stovák, možno pár tisícok migrantov? Ako dokáže náš premiér odolávať tlaku na prebratie migrantov po takomto veľkorysom, ušľachtilom nemeckom geste, veď Nemci vždy pre nás chceli len to najlepšie! Odpoveď je jasná: Absolútny diletant v medzinárodnej politike sa nechal opiť rožkom. Nemeckým rožkom.